text: भारतीय टीम के पूर्व सलामी बल्लेबाज वीरेंदर सहवाग अक्सर अपने हास्यास्पद ट्वीट्स और उनके जवाब के लिए भी खूब सुर्खियों में रहते हैं। सोशल मीडिया पर उनके द्वारा साझा की गई तस्वीरों और चुटकुलेबाजी के लोग कायल हैं। उन्होंने एक दिन पहले ही साधु के वेश में अपनी तस्वीर सोशल मीडिया पर साझा कर लोगों का ध्यान अपनी ओर खींचा था। लेकिन इस बार सहवाग जिस ट्वीट को लेकर चर्चा में आये हैं उससे उनका सख्त रवैया देखने को मिला है।